Nergård

Nergård-konsernet består av morselskapet Nergård AS og ni datterselskaper.
Nergård AS er konsernspissen og ble stiftet i 1972 i sammenheng med kjøpet av et nytt anlegg i Senjahopen. Siden har Nergård drevet virksomhet knyttet til fangst, fordeling og salg av fiskeprodukter. Bedriften har holdt på med kjøp og salg av fiskeprodukter helt siden starten av 1947 da Arvid Nergård startet med å kjøpe skipet «Ovedia» som han brukte for å handle fisk langs Lofoten og Finnmark som senere ble solgt videre etter de var sløyd og saltet.

Dette skulle vise seg å være en stor suksess som gjorde det mulig å utvikle seg videre til hva Nergård er blitt i dag. Nemlig fra et familieforetak med skipet «Ovedia», til Nord-Norges nest største innen fangst, foredling og salg.

Selskapet har hovedkontor i Tromsø og har datterselskapene fordelt gjennom Nordland, Troms og Finnmark. Nergård har cirka 450 ansatte og en omsetning på over 1,2 milliarder kronerÅrsrapport for Nergård AS 2012, PDF-fil, hentet 24. september 2013 

Eierstruktur
I 2010 besluttet Nergård Holding AS å benytte seg av opsjonen de hadde på de resterende aksjene i Nergård AS. Denne aksjeposten var tidligere eid av Lysnes Invest AS og Hopen Invest AS, og var på om lag 51%.
I dag er aksjeposten til Nergård Holding AS fordelt mellom fire aksjeeiere:
 Søstrene Nergård AS som er eid av Nina og Helene Nergård m/familie, Kræmer AS og Torrissen-familien i Bodø.
 Bollagrunn AS eies en tredel av Norsk Sjømat AS og to tredeler av Bjarte Tunold.
 Welcon AS hvor det irske selskapet Origin Enterprises PLC eier 50% og Austevoll Seafood ASA eier resterende 50%.
 Arne Stang AS er eid av Arne Stang og hans familie. Stang er også administrerende direktør i Welcon AS.

Forskning og utvikling
Nergård Havfiske deltar i Senter for Forskningsdrevet Innovasjon (SFI). Senteret ble åpnet i 2011 og har navnet CRISP. De er blant annet partnere med Havforskningsinstituttet, NOFIMA, leverandører av fiskeletingsutstyr og trålbruk. Nergård har som mål å drive forskningen rettet mot måleinstrumenter for identifikasjon og overvåkning, miljøvennlige og selektive fiskeredskaper, samt kvalitet og verdiskapning.
Forskningen har gitt resultateter, i 2012 la selskapet frem  resultateter som viser en lovende fremtid for kvalitetsforbedring av fisk.

Helse, miljø og sikkerhet
I den daglige driften er helse, miljø og sikkerhet prioritert fokusområde både for fordelingsanleggene på land og ved salskapets fiskeflåte. Nergårdkonsernet hadde et gjennomsnittlig sykefravær på 5.13% og hadde ingen alvorlige skader på ansatte ved året 2012. Det høyeste sykefraværet var innen fangstvirksomheten hvor det allikevel hadde vært en nedgang i forhold til året tidligere.

Nergård har leid inn bedriftshelsetjenesten for å drive kartlegging og forebygging av skader. Enkelte stillinger i konsernet har en del tungt og enforming arbeid samt utfordringer med støy, fykt og temperatur osv. Dette er noe som styret ekjenner ved å ta i bruk tjenester som bedriftshelsetjenesten.

Konsernet har sine produksjonsbedrifter lokalisert rundt om mindre steder i Nordland, Troms og Finnmark. Dette er en utfording for tilgang til arbeidskraft og har ledet til at det er blitt leid inn utenlandsk arbeidskraft på kontrakter. Fremmedspråklige ansatte medfører utfordringer for HMS-området og Nergård jobber kontinuerlig med diverse rutiner for å sikret at slike utfordringer blir godt tatt hånd om. 

Nergård er også deltaker i NOX-fondet  og har gjennomført tiltak for å redusere drivstofforbruket.
Datterselskaper
 Nergård Bø AS - er et heleid selskap av Nergård AS. Bedriften har fabrikker i Steinsjøen, for produksjon av hvit fisk. Klippfisk er produsert av torsk, sei og hyse.
 Nergård Eiendom AS - er et heleid selskap av Nergård  AS. Bedriften eier og forvalter Nergårds eiendommer med fabrikkbygninger og kontorer i Senjahopen.
 Nergård Havfiske AS - Selskapet eier fire trålere med en total kvotefaktor på 13.09 for fangst av torsk og hyse og en kvotefaktor på 14.74 for fangst av sei. Bedriften er registrert som det nest største tråler selskapet i Norge.
 Nergård Senja AS - er et heleid selskap av Nergård AS. Selskapet har fabrikker i Gryllefjord, Senjahopen og Grunnfarnes og de har også en mottaksstasjon for fisk i Fjordgård. De er en av Nord-Norges største aktører av hvitfisk i kvantum. De viktigste varene til selskapet er torsk, hyse, sei og blåkveite. Klippfisken er produsert av torsk og sei. Fryste fileter er produsert av hyse, mens blåkveiten er rund frosset.
 Nergård Sild AS - er et heleid selskap av Nergård AS. Selskapet har sine bedriftsanlegg i Senjahopen der de produserer rundt frosset sild og ulike filetprodukter. Lodde og lodderogn blir også produsert.
 Nergård Sørøya AS - er en av hovedkonkurrentene innenfor det nordnorske hvit-fiske området. Hovedfabrikken er lokalisert i Breivikbotn ved Sørøya som er på vestkanten av Finnmark. Selskapet er 92.5 % eid av Nergård og 7.5 % eid av Ole Iver Olsen.
 Lofoten Viking AS - er 52,3 % eid av Nergård AS, 22,3 % eid av Arne Mathisen, 22,3 % eid av Lorentz Hardy og 3,2 % eid av Jens-Petter Gylseth. Selskapet har fabrikker for både pelagisk fisk og hvitfisk. Frosne produkter og varierte fiske filleter er produsert fra  pelagisk fisk - sild, lodde, og makrell. Tørrfisk er produsert av torsk, hyse og sei, og en liten mengde av fersk fisk selges også. Selskapet er også en av verdens største eksportører av tørrfisk til det italienske markedet.
Historie
Historien til Nergård AS går tilbake til slutten av 1940-tallet. Det hele startet i 1947 med en fiskebåt som het «Ovedia» som var eid av Arvid og Olga Nergård. Båten ble brukt til å reise langs finnmark og Lofoten for å kjøpe opp fisk som ble sløyd, flekket og saltet om bord, før den ble solgt videre. De to hadde båten i mange år og var veldig suksessfull. Dette utviklet seg senere til det første kjøp av en fabrikk I starten av 1972.

Fabrikken var plassert på Lysnes på Senja I Nord-Norge, nærmere bestemt I Lenvik, Troms. Her ble firmaet Arvid Nergård As startet. Etter hvert overtok sønnen til Arvid og Olga Nergård, Ole-Arvid, som eier. Han utviklet bedriften fra å være en fabrikk på Lysnes til å bli et stort konsern med mange underbedrifter rundt omkring I hele Nord-Norge.

I 2008 døde eieren Ole-Arvid etter å ha vært syk siden 2006. Etter hans død valgte familien og selge aksjer I Nergård AS og bedriften fikk ny eier og nytt navn. Så I 2010 ble Nergård AS endret til Nergård Holding AS.«Ny eierstruktur i Nergård AS», Vesterålen 18. november 2010 

 Referanser 

Eksterne lenker
 Nergård AS 
 Årsberetning for 2012 

Kategori:Norske sjømatselskaper
Kategori:Selskaper etablert i 1972
Kategori:Næringsliv i Tromsø